open-index/open-wikipedia-markdown huggingface dataset:
Mika Loikkanen

**Mika Petri Loikkanen** (s. 20. helmikuuta 1974 Helsinki) on suomalainen kiekonheittäjä. Loikkanen voitti kiekonheiton Suomen mestaruuden Joensuussa vuonna 2002 tuloksella 59,72. Lisäksi hänellä on seitsemän SM-hopeaa (1994, 1996, 1997, 2001, 2005, 2006 ja 2007) ja neljä SM-pronssia (1999, 2004, 2010 ja 2011). Hallista hänellä on neljä SM-hopeaa (2006, 2009, 2010 ja 2011) ja kaksi pronssia (2008 ja 2012).

Loikkanen osallistui Münchenin EM-kisoihin vuonna 2002 ja Göterborgin EM-kisoihin vuonna 2006, mutta ei selvinnyt kummankaan karsinnasta finaaliin. 

Loikkasen ennätys on Helsingborgissa Ruotsissa syyskuussa 2007 heitetty 63,17. Vuonna 1991 hän teki 17-vuotiaiden Suomen ennätyksen 1,75 kilon kiekolla (57,80) ja normaalikiekolla (53,36). Kuulaa Loikkanen on työntänyt parhaimmillaan 16,75 (vuonna 2002).

Loikkanen edustaa seuratasolla Järvenpään Palon Yleisurheilijoita ja häntä valmentaa Jorma Haaranen.

## Aiheesta muualla
*
Ana Nova

**Ana Nova** (s. 5. kesäkuuta 1975 Magdeburg, Itä-Saksa) on saksalainen pornonäyttelijä. Hän muutti Berliiniin teini-ikäisenä ja myöhemmin aloitti mallina ja striptease-tanssijana. Vuodesta 2000 lähtien hän siirtyi eurooppalaisiin hardcore-pornoelokuviin. Hän muutti Los Angelesiin ja teki ensiesiintymisensä Yhdysvaltain markkinoilla 2002. Hän oli ehdolla Adult Video Newsin AVN Awards-palkinnon saajaksi parhaan ulkomaisen naispuolisen esiintyjän luokassa. Hän on esiintynyt IAFD:n tietojen mukaan 154:ssä pornoelokuvassa. 

## Lähteet

## Aiheesta muualla
*
Kalevi Horppu

**Kalevi Ilmari Horppu** (s. 27. toukokuuta 1936 Lappeenranta) on suomalainen entinen moukarinheittäjä. Horppu voitti Suomen mestaruuden viisi kertaa vuosina 1958, 1960, 1961, 1962 ja 1963. Ennätyksensä 62,66 hän heitti elokuussa 1963 Helsingissä. Horppu oli myös mukana Belgradin EM-kisoissa vuonna 1962, muttei selviytynyt karsinnasta varsinaiseen kilpailuun.

Seuratasolla Horppu edusti Lappeenrannan Urheilu-Miehiä. Horpulle myönnettiin seuran kultainen ansiomerkki vuonna 2006.

## Lähteet

## Aiheesta muualla

*
Joe Perry

**Joe Perry** on ainakin seuraavien henkilöiden nimi:

* Joe Perry, kitaristi
* Joe Perry, amerikkalaisen jalkapallon pelaaja
* Joe Perry, snookerpelaaja
Christoph Blocher

**Christoph Wolfram Blocher** (s. 11. lokakuuta 1940, Schaffhausen, Sveitsi) on saksankielinen sveitsiläinen poliitikko, teollisuusmies ja entinen liittoneuvoston jäsen. Koulutukseltaan hän on oikeustieteen tohtori. Vuoteen 2003 saakka hän toimi vuonna 1983 ostamansa kemianteollisuusyritys EMS-Chemien toimitusjohtajana ja kohosi omistuksellaan miljardööriksi. Hän siirtyi Sveitsin liittoneuvostoon ja toimi Sveitsin oikeus- ja poliisiministerinä. Hän on ollut myös oikeistolaisen Sveitsin kansanpuolueen puheenjohtaja, jonka aikana puolue nousi Sveitsin suurimmaksi. Häntä luonnehditaan populistiksi ja taitavaksi sanankäyttäjäksi sekä puolueensa pääideologiksi.

Hän on vastustanut voimakkaasti muun muassa Sveitsin liittymistä YK:hon ja käyttänyt kansanäänestyksiä poliitisen agendan ajamisen välineenä muutenkin. Vuonna 1986 maa päätti olla liittymättä järjestöön. Ennen vuoden 2002 kansanäänestystä hän maalasi voimakkaasti uhkakuvia maan neutraliteetin menettämisestä, mikäli Sveitsi päättäisi liittyä YK:n jäseneksi. Varakas ja oikeistopopulistinen Blocher tunnetaan puolueensa maahanmuuttajavastaisen linjan voimakkaana kannattajana; hän on tukenut kampanjointia rahallisestikin useilla miljoonilla Sveitsin frangeilla.  Sittemmin Blocheria ja hänen sijoitusyhtiön palveluksessaan olevaa tytärtään Rahelia on arvosteltu oligarkiamaisesta asioiden hoitamisesta ja perheen saksankielisen lehdistöomistuksen salaamisen johdosta.

Vuonna 2004 hän luopui lahjotuksina ja kaupoilla määräävästä osakekannasta EMS-Chemie -kemianyhtiössä lastensa hyväksi. Tämän seurauksena kustakin neljästä lapsesta on tullut miljardöörejä. Magdalena Martullo-Blocher (s. 1969) on EMS-Chemien toimitusjohtaja ja hallituksen varapuheenjohtaja sekä vuodesta 2015 Sveitsin kansanpuolueen kansanedustaja. Rahel Blocher (s. 1976) EMS-Chamien siskonsa ohella toinen pääomistaja vaikka onkin vuodesta 2009 toiminut Christoph Blocherin sijoitusyhtiö Robinvestin palveluksessa. Miriam Baumann-Blocher on myynyt pääosan kemianyhtiön osakkeistaan siskoilleen ja investoinut toisaalle. Markus Blocher myi osuutensa yhtiöstä, mutta omistaa siitä irronneen spin off -yrityksen (Dottikon).

## Lähteet

## Aiheesta muualla
*Blocherin viralliset sivut
*Blocherin profiilisivut Sveitsin liittoneuvoston sivuilla 
*Sveitsin kansanpuolueen sivut
*Swiss populist Blocher 'escapes elderly knifeman unharmed' (AFP, 18.9.2016)  (news.yahoo.com)
Lammenneidon laulu

**Lammenneidon laulu** on osa Spiderwickin kronikat -sarjaa, jota kirjoittavat Holly Black ja Tony DiTerlizzi. Kirjan englanninkielinen alkuteos julkaistiin 18. syyskuuta 2007 ja suomenkielinen käännös 17. maaliskuuta 2008. Kirjan suomensi Ulla Lempinen ja sen julkaisi WSOY.

## Aiheesta muualla
* Risingshadow.net: Kirjan tietoja
Drunken Lullabies

__NOTOC__
**Drunken Lullabies** on yhdysvaltalaisen folkpunk-yhtyeen Flogging Mollyn toinen studioalbumi, joka julkaistiin vuonna 2002.

*Drunken Lullabies* oli Yhdysvalloissa Billboard 200 -listalla kaikkiaan viisi viikkoa ja sijoittui parhaimmillaan 104:nneksi.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Dave King – laulu, akustinen kitara, banjo, bodhrán, lusikat, taustalaulu
* Bridget Regan – viulu, tinapilli, irlantilainen säkkipilli, taustalaulu
* Dennis Casey – sähkökitara, taustalaulu
* Matt Hensley – harmonikka
* Nathen Maxwell – bassokitara, taustalaulu, laulu kappaleessa ”Cruel Mistress”
* Bob Schmidt – mandoliini, banjo, busuki, taustalaulu
* George Schwindt – rummut

## Arvostelut
* Allmusic: 
* Punknews.org: 

## Lähteet
Ruska (Halikko)

**Ruska** on kylä Länsi-Halikossa. Se sijaitsee Hajalan taajaman piirin eteläosissa, ja kylän pääalueen vierestä kulkee Hajalantie. Ruskaa rajaavat Lokkila, Hyyperä ja Hulvela.

## Maantiede
Ruskan alueen maasto vaihtelee voimakkaasti. Kylän pohjoisosa on Ruskanniitty-nimistä tasaista aluetta, joka on viljelykäytössä. Ruskan pohjoisrajana toimii Lokkilanjoki, joka erottaa Ruskan Hyyperän ja Lokkilan kylistä. Ruskanniityssä on muutamia maatiloja, jotka sijaitsevat tien varrella.

Kylän keskiosissa on korkeita kallioisia mäkiä kuten Turunmäki, Mäskärinmäki ja Yrjälänmäki, joiden rinteiden alalaidoilla on asututusta. Mäskärinmäen koilliskulma on pystysuora, ja se laskee pieneen lampeen. Mäkien päällä kasvaa harvakseltaan metsää. Ruskan eteläosat ovat tasaisia peltoja Hulvelaan saakka. Koillisnurkassa keskellä peltoa sijaitsee nyppylän päällä esihistoriallinen hauta Prookeli eli Saarenpelto.

## Historia
Ruska lienee Halikon vanhimpia asuinpaikkoja. Suullisen perimätiedon mukaan Turunmäellä olisi ollut esihistoriallinen kauppapaikka. Kyläksi alue muodostui kuitenkin vasta myöhäiskeskiajalla. Kylässä oli vuoden 1540 maakirjan mukaan neljä kantatilaa: Kapraali, Skinnari, Yrjälä ja Penttilä. Tilojen torpat sijaitsivat Turunmäen pohjoislaidalla ja Mäskärinmäen etelälaidassa. Kapraalin isäntä yhdisti nämä tilat 1700-luvulla yhdeksi Ruskan maatilaksi.

Kylän asukasluku kasvoi jo 1800-luvun lopussa niin suureksi, että sinne avattiin oma Pyhäloukkaan kansakoulu, joka toimi vuoteen 1971. Ruskan vuokratilat, torpat ja mäkituvat itsenäistyivät 1900-luvun alussa torpparilain seurauksena. Ruskanniitylle tuli astusta vasta, kun sinne tuli 1940-luvulla siirtoväkeä.

## Lähteet
*Turun maakuntamuseon SARAKUM-projekti *Halikon kulttuuriympäristö ja arvot*
Predator: Concrete Jungle

**Predator: Concrete Jungle** on Eurocomin kehittämä peli PlayStation 2- ja Xbox konsoleille. Pelissä ohjataan Predatoria kenen pitää ansaita kunniaa tappamalla ihmisiä jotka ovat varastaneet hänen teknologiaansa. Peli sijoittuu 1930- ja 2030-luvuille.

Peli on nimetty Dark Horse Comicsin ensimmäisen Predator-numeron mukaan, peli ja sarjakuva eivät kuitenkaan jaa samaa juonta

## Juoni
Peli alkaa vuodesta 1930 New Way Cityssä. Predator väijyy ja tappaa roistojengin johtajan Bruno Borgian ja hänen jengiläisiään jotka ovat sodassa Irlantilaisjengiä vastaan. Borgian vaimo Isabella ampuu Predatoria silmään veren lentäen Isabellan ja hänen poikansa päälle. Predator pakenee hätäisesti jättäen jälkeensä varusteitaan. Kun Predator on melkein jo aluksensa luona, lasikatto jonka päälle hän hyppää, romahtaa. Pudotus vaurioittaa Predatoria vakavasti. Predator käynnistää aluksensa itsetuhon muttei kuitenkaan itse kuole räjähdyksessä. Koska Predator paljasti lajinsa olemassaolon ihmisille, hänen klaaninsa karkottaa hänet sadaksi vuodeksi vähillä varusteilla planeetalle joka kuhisee Alieneita. Sata vuotta myöhemmin nyt Scarfaceksi itseään kutsuvalle Predatorille tarjotaan mahdollisuutta ansaita kunniansa takaisin.
Heterotsygotian menetys

__NOTOC__

**Heterotsygotian menetys** () tarkoittaa jonkin geenin kahden eri alleelin muutosta, jossa toinen alleeli katoaa kokonaan kromosomiparista. Heterotsygotian menetys voi tapahtua eri mekanismeilla. Toinen kromosomi, jossa toinen geenin alleeleista sijaitsee, voi kadota uudesta solusta mitoottisen jakautumishäiriön johdosta, jolloin toinen tytärsolu saa liikaa ja toinen liian vähän kromosomeja. Mutatoituneen alleelin omaava kromosomin osa voi siirtyä mitoosissa vastinkromosomin normaalin alleelin omaavan kromosomiosan tilalle rekombinaatiolla. Toinen alleeli voi kadota myös deleetiolla, jossa osa kromosomista häviää. Heterotsygotian menetys voi johtaa tilanteeseen, jossa mutatoitunut geeni on hemitsygootti eli geenillä on vain yksi alleeli. Heterotsygotian menetyksellä on osoitettu olevan vaikutusta muun muassa eturauhassyövän kehitykseen. Kun esimerkiksi kasvurajoitegeenin molemmat alleelit ovat inaktivoituneet hankitun ei-synnynnäisen mutaation ja heterotsygotian menetyksen johdosta, kasvurajoiteproteiini ei enää kykene hillitsemään solun kasvua ja jakaantumista, mistä seurauksena on syövän kehittyminen.

## Katso myös
* Mitoosi
* Mutaatio
* Syöpä

## Lähteet
Super Aguri SA05

**Super Aguri SA05** oli Super Agurin kehitysversio Arrows A23 -autosta. Autoa ajoivat japanilainen Takuma Satō, japanilainen Yūji Ide ja ranskalainen Franck Montagny. Autossa oli Bridgestonen renkaat ja se käytti Elfin poltto- ja voiteluaineita. Autossa oli Hondan V8 moottori. Autoa käytettiin kauden  11 ensimmäisessä kilpailussa. Sillä ei saavutettu yhtään pistettä.


## Formula 1 -tulokset

 Euroopan GP:ssä 2006 Iden oli tarkoitus ajaa perjantain ensimmäisissä vapaissa harjoituksissa, mutta hänen superlisenssi poistettiin.

## Lähteet
ArmA

**ARMA** (tyyliteltynä **ArmA**) on Bohemia Interactiven taktisten ammuntapelien sarja.
*ArmA* voi viitata myös sarjan ensimmäiseen osaan *[[Armed Assault]]*.

Bohemia kehitti aiemmin *[[Operation Flashpoint: Cold War Crisis]]* -pelin. Nimen jäätyä sen julkaisijan Codemastersin omistukseen Bohemia otti käyttöön uuden nimen *Armed Assault*.
Vuonna 2011 Bohemia Interactive antoi Operation Flashpoint -pelille jälkikäteen nimen *Arma: Cold War Assault*.

## Pelit
* *[[Operation Flashpoint: Cold War Crisis]]* (myöhemmin Arma: Cold War Assault)
* *[[Armed Assault]]*
* *[[ARMA 2]]*
* *[[Arma 3]]*
* *[[Arma 4]]* (tulossa)

### Spin-offit
* *[[ARMA Tactics]]*
* *[[ArmA Mobile OPS]]*

## Lähteet

## Aiheesta muualla

* Pelisarja MobyGamesissä
Sam Michael

**Sam Michael** (s. 29. huhtikuuta 1971, Länsi-Australia, Australia) on insinööri ja autonsuunnittelija sekä Formula 1 -talli Mclarenin entinen urheilujohtaja. Hän on toiminut myös Williamsin teknisenä johtajana Patrick Headin vetäydyttyä teknisen johtajan toimesta. Hän työskenteli aikaisemmin muun muassa Jordanilla.

F1-sarjan jälkeen Michael on toiminut Australian Institute for Motor Sport Safetyn johtoportaan jäsenenä vuodesta 2016 lähtien, jonka tavoitteena on moottoriurheilun turvallisuuden parantaminen. Lisäksi hän on toiminut vuonna 2016 Supercars Championship -sarjassa ajavan Triple Eight Race Engineering -tallin teknisenä asiantuntijana.

## Lähteet
Kae Araki

**Kae Araki** (, oikealta nimeltään **Kae Abe**, s. 6. marraskuuta 1966 Osaka) on japanilainen ääninäyttelijä, seiyū, joka on näytellyt monissa anime- ja televisiosarjoissa, muun muassa Babar, Cardcaptor Sakura, Digimon, Fushigi yūgi, Great Teacher Onizuka, Kodomo no omocha, Wakakusa monogatari – Nan to Jo no sensei ja Pokémon. Animesarjojen lisäksi hän on esiintynyt monissa peleissä.

## Aiheesta muualla
*
I Am Because We Are

**I Am Because We Are** on vuoden 2008 dokumenttielokuva, jonka ohjasi Nathan Rissman ja käsikirjoitti ja tuotti Madonna. Madonna myös kertoo dokumentin.

Dokumentti sai ensi-iltansa Tribeca Film Festival -tapahtumassa New Yorkissa 24. huhtikuuta 2008.

## Dokumentti

Dokumentti kertoo miljoonista orvoista Afrikan maassa Malawissa  joiden vanhemmat ja sisarukset ovat kuolleet HIV:iinn ja AIDS:siin. Moni heistä asuu kaduilla. Dokumentti näyttää myös Madonnan ponnistelut Raising Malawi -hyväntekeväisyysjärjestössä, joka auttaa parantamaan heidän elämäänsä ja olosuhteta.

## Lähteet

## Aiheesta muualla

* Viralliset internetsivut
Hippolyte Lecomte

**Hippolyte Lecomte** (28. joulukuuta 1781 – 25. heinäkuuta 1857) oli ranskalainen taidemaalari. Hänen töidensä joukossa on historiallinen, Pariisissa vuonna 1830 syttynyttä heinäkuun vallankumousta kuvaava *Combat de la rue de Rohan*.
Tracedawn

**Tracedawn** on suomalainen metalliyhtye. Kitaristi Tuomas Yli-Jaskari perusti yhtyeen vuonna 2005 nimellä Moravia. Yhtyeen ensimmäinen äänite ”Path Of Reality” -demo äänitettiin Kauniaisissa Studio Redhousen tiloissa ja se keräsi runsaasti huomiota niin underground-piireissä kuin myös arvostettujen muusikoiden keskuudessa. Hylättyään joitakin levy-yhtiöiltä saamiaan tarjouksia Tracedawn ja heidän taustajoukkonsa päättivät perustaa oman levymerkin. Nimi muutettiin Tracedawniksi ensimmäisen albumin nauhoitusten yhteydessä

## Historia

Yhtyeen ensimmäinen albumi *[[Tracedawn (albumi)|Tracedawn]]* julkaistiin alkuvuodesta 2008 (Äänitys: Nino Laurenne, Miksaus: Mikko Karmila, Masterointi: Mika Jussila). Kesäkuussa Tracedawn solmi jakelusopimuksen saksalaisen levy-yhtiön Drakkarin kanssa, joka vastaa Euroopan jakelusta ja markkinoinnista.

30. kesäkuuta 2008 Yhtyeen nettisivuille tuli tieto, että Henkka Vahtere on eronnut/erotettu Tracedawnista. Yhtye kertoi sivuillaan, että he eivät eronneet huonoissa väleissä ja he toivottavat Vahtereelle onnea ja menestystä.

30. tammikuuta 2009 Tracedawn aloitti toisen täyspitkän studioalbuminsa rumpuäänitykset Seawolf studiolla, josta jatkoivat Studio Redhouselle muiden instrumenttien äänitysten merkeissä. Tuottajana toimii Stone- ja Suburban Tribe -yhtyeistä tuttu Janne Joutsenniemi. Albumi *[[Ego Anthem]]* julkaistiin syyskuussa 2009. Samaan aikaan yhtyeen kitaristi Jeremy Qvick erosi bändistä ja tilalle tuli Roni Seppänen.

21. tammikuuta 2011 Yhtye tiedotti Facebookissa Tracedawnin tykkääjille viestin, jonka mukaan laulaja Antti Lappalaisen ja Tracedawnin tiet ovat eronneet ja Tracedawn etsivän uutta vokalistia. 

30. joulukuuta 2011 yhtye julkaisi uuden videon tulevalta albumilta kappaleesta ”Breed Insane”. Bändin uusi laulaja on Niko Kalliojärvi, joka on tullut tunnetuksi muun muassa yhtyeistä Amoral ja Lithuria. Kalliojärvi laulaa tulevalla levyllä *[[Lizard Dusk]]illa* kaikki örinävokaalit bändin kitaristin ja säveltäjän Tuomas Yli-Jaskarin hoitaessa puhtaat laulut.

10. marraskuuta 2012 basisti Pekko Heikkilä ilmoitti jättäneensä yhtyeen, ja tilalle saatiin Jonne Lindqvist.

Toukokuun 5. päivä 2013 yhtye ilmoitti virallisella Facebook-sivullaan, että laulaja Niko Kalliojärvi ei ole enää osana yhtyettä, ja tilalle saapui yhtyeen aikaisempi laulaja Antti Lappalainen.

## Diskografia
### Studioalbumit
*
*
*

#### Singlet
* 

## Kiertueet
**European tour with Stratovarius 2010
**European tour with Ensiferum 2009
John Evelyn

**John Evelyn** (31. lokakuuta 1620 – 27. helmikuuta 1706) oli brittiläinen kirjailija ja bibliofiili. Hän julkaisi tietokirjoja hyvin vaihtelevista aiheista; lisäksi hänet muistetaan varsinkin hänen päiväkirjoistaan, jotka sisältävät runsaasti historiallisesti arvokasta tietoa.

## Elämä
Evelyn syntyi varakkaaseen perheeseen joka oli kerännyt omaisuutensa ruutia myymällä. Hän syntyi Surreyssä, mutta kasvoi Sussexissä. Hän kävi useassa koulussa, mukaan lukien Oxfordin yliopistossa, ja liittyi brittiläiseen armeijaan, mutta päätti myöhemmin matkata ulkomaille jottei hänen tarvitsisi ottaa osaa sisällissotaan.

Eurooppaa kiertäessä hän kirjoitti useita tärkeitä päiväkirjoja, ja opiskeli ja osallistui luentoihin eri aiheista. Vuonna 1647 hän nai Englannin suurlähettilään Sir Richard Brownen tyttären, Mary Brownen. Hän asettu vaimonsa kanssa asumaan Lontooseen vuonna 1652. Hän sai vaimonsa kanssa kahdeksan lasta, jotka olivat Richard (1652-1658), John (1653-1654), John Jr. (1655-1699), George (1657-1658), Richard II (1664), Mary (1665-1685), Elizabeth (1667-1685) sekä Susanna (1669-1754). Lapsista kolme kuoli alle vuoden ikäisinä ja vain Susanna Evelyn eli vanhempiansa pidempään 1700 luvulle asti.

Vuonna 1694 Evelyn muutti takaisin Surreyhin hänen isoveljensä Georgen takia. George Evelynillä ei ollut lasta, joka voisi periä hänen perheensä tiloja. Tämän vuoksi John Evelyn peri tilukset Georgen kuoltua vuonna 1699.

Evelyn kuoli Lontoossa 1706, jolloin hänen lapsenlapsensa Sir John Evelyn peri hänen talonsa. Evelynin vaimo, Mary, kuoli kolme vuotta myöhemmin vuonna 1709. He ovat molemmat haudattuina Evelynin kappeliin Lontoossa. Vuonna 1992 John ja Mary Evelynin pääkallot ryöstettiin kappelista lattian alta, eikä niitä ole vielä löydetty.

## Kuvia

Tiedosto:John Evelyn by Hendrick Van der Borcht cropped.jpg|Hendrik van der Borcht II:n muotokuva Evelynistä, 1641
Tiedosto:Portrait of John Evelyn by Robert Nanteuil 1650.jpg|Robert Nanteulin muotokuva Evelynistä vuodelta 1650
Tiedosto:JohnEvelyn1687.jpg|Sir Godfrey Knellerin muotokuva Evelynistä, 1687


## Lähteet
http://way-mark.co.uk/bygonedays/evelyn/index.html 

https://archive.org/details/historyofevelynf00eveluoft
Rekonstruktionistinen juutalaisuus

**Rekonstruktionistinen juutalaisuus** on 1920–1930-luvuilla syntynyt yhdysvaltalainen juutalaisuuden suuntaus. Liike perustuu Liettuassa syntyneen newyorkilaisen rabbin Mordecai Kaplanin (1881–1983) ajatuksiin. Kaplanin tavoitteena oli muotoilla (rekonstruoida) juutalaisuus uudelleen vastaamaan paremmin nykyajan tarpeita. Kaplan esitteli ajatuksensa julkisesti vuonna 1922. Hän julkaisi kirjan *Judaism as a Civilization* vuonna 1934 ja ryhtyi julkaisemaan sen pohjalta *Reconstructionist*-lehteä vuonna 1935 yhdessä muiden liikkeen jäsenten kanssa. Rekonstruktionismista tuli erillinen juutalaisuuden suuntaus 1960-luvun loppuun mennessä.

Rekonstruktionistien jumalkäsitys eroaa radikaalisti raamatullisesta ja rabbiinisesta käsityksestä. Kaplan ei pitänyt Jumalaa yliluonnollisena olentona joka voisi muuttaa luonnonlakeja, vaan voimana joka mahdollistaa pelastuksen ja joka luo kaaoksesta kosmoksen. Hän myötäili raamantuntutkijoiden käsityksiä siinä että uskoi Tooran olevan monen eri henkilön kirjoittama. Hänen mukaansa Raamattu on kuvaus juutalaisista etsimässä Jumalaansa eikä kertomus Jumalan ja valitun kansan vaiheista. Tästä syystä rekonstruktionistit eivät pidä juutalaista lakia pyhänä tai muuttumattomana. Heille juutalaisten uskonnolliset tavat kuten juhlapyhät ja uskonnollinen esineistö ovat kansanperinnettä, jollaisia on aikojen kuluessa muodostunut kaikille kansoille. Kaplanin mukaan nämä tavat ja perinteet rikastuttavat juutalaisten henkistä elämää ja pitävät juutalaista kansaa hengissä, mutta niiden noudattamisen tulisi silti olla vapaaehtoista. Kaplanin mukaan nykyaikaan sopimattomista ja perustelemattomista säännöistä ja määräyksistä tulisi luopua, ja niille tulee löytää korvaavia tapoja.

Rekonstruktionistinen juutalaisuus painottaa pääsiäiskertomuksessa juutalaisten pelastumista Egyptistä ihmeiden ja vitsausten sijaan. Sapatin rukouskirjasta on jätetty pois teologisesti kestämättömät kohdat, kuten viittaukset Tooran ilmestymiseen Siinain vuorella, juutalaisiin valittuna kansana sekä oppiin Messiaasta henkilönä.

1980-luvun alussa rekonstruktionististen rabbien neuvosto kehotti siirtämään määräysvallan juutalaisesta laista rabbeilta juutalaiselle kansalle. Samalla luotiin järjestelmä, jossa kukin seurakunta sai vapaasti muodostaa omat tapansa. Neuvosto kehotti myös rabbeja hyväksymään sekaparien osallistumisen synagogan toimintaan ja hyväksymään heidän lapsensa juutalaisiksi, jos he saivat juutalaisen kasvatuksen.

## Lähteet

## Aiheesta muualla
* Jewish Reconstructionist Movement
Sähköhammasharja

**Sähköhammasharja** on  hammasharja, jonka harjaosa liikkuu sähkön voimalla. Harjan rungossa on akku ja harjaa liikuttava sähkömoottori. Sähköhammasharjojen harjojen liikeratoja on useita erilaisia. Yksinkertaisimmat harjat liikkuvat yhdessä suunnassa edestakaisin. Vähän monimutkaisemmat liikkuvat kahdessa suunnassa edestakaisin. Hammasharjoissa on myös pyöriviä ja pyörintää monimutkaisempia liikeratoja. 

Sähköhammasharja päästää usein piippauksen tai hyrinän kun kahden minuutin suositeltu harjausaika on täynnä. 

## Sähköhammasharjojen kehitys
Sähkökäyttöinen hammasharja on saanut alkunsa 1950-luvulla. Monet sähköhammasharjat toimivat vieläkin samalla periaatteella: pieni sähkömoottori liikuttaa harjapäätä eri suuntiin mekaanisesti. 

Sonic-hammasharja edustaa uusinta teknologiaa sähköhammasharjojen saralla, joskin sekin on saanut alkunsa jo 1980-luvulla. Sonic-hammasharjan toimintaperiaate poikkeaa tavanomaisista sähköhammasharjoista oleellisesti siten, että harjapään värähtelynopeus on huomattavasti suurempi ja sen koko harjaosa värähtelee eikä vain harjapää. 

## Kiistanalainen teho
Hammaslääkärit suosittelevat sähköhammasharjan käyttöä sen tehokkuuden vuoksi. Siitä huolimatta on tutkimuksia, joiden mukaan sähköhammasharjan käyttö ei juuri lisää puhdistustehoa.

Sähköhammasharjalla voidaan poistaa noin 60-65% plakista, jos olosuhteet ovat hyvät. Käsinharjaamalla noin 30-50 %.Siksi hammasharjan lisäksi tarvitaan hammasväliharjoja tai kaksoisvalohoitoa.

Sähköhammasharjan käyttösuositus perustuu usein siihen oletukseen, että perinteisellä hammasharjalla ei harjata oikein eikä riittävän pitkää aikaa. Lisäksi, mikäli liikkumiskyky on rajoitettu tai käsin harjaaminen on muuten vaikeutunut, on sähköhammasharjasta selvää hyötyä Hyvä sähköhammasharja voi siten olla tavanomaista harjaa parempi vaihtoehto hampaiden puhdistamiseen, jos käden heikko motoriikka, kuten etenkin lapsilla ja vanhuksilla, estää huolellisen harjauksen. 

Sähköhammasharjojen sopivuudesta lapsille on kiistelty, sillä heikkoa tutkimustulosta on siitä, että sähköhammasharjat voivat vahingoittaa ikeniä. On myös arveltu, että ikeniä vahingoittaa lähinnä liika sähköhammasharjan painaminen suussa ikeniä tai hampaita vasten. Osissa uudemmissa harjoissa (lähinnä lapsille suunnatuissa) tämä ongelma on ratkaistu sillä, että harja päästää tietyn merkkiäänen kun harjaa painaa liian voimakkaasti ikeniä tai hampaita vasten.

## Lähteet

## Aiheesta muualla
Jörg Zander

**Jörg Zander** (s. 15. helmikuuta 1964, Ratingen, Nordrhein-Westfalen,Saksa) on saksalainen Formula 1 -autojen suunnittelija. 

Zander valmistui Kölnin yliopistosta. Hän on ollut töissä muun muassa BAR -tallissa ja Williamsilla. Hän on suunnitellut BMW Sauberin F1.07 -auton. Hän siirtyi BMW Sauberilta Hondalle vuoden 2008 alussa ja toimi myös teknisellä puolella tallin muuttuessa Brawn GP:ksi kaudella 2009. Kausina 2017–18 Zander toimi Sauberin teknisen osaston päällikkönä, kunnes jätti eroanomuksensa toukokuussa 2018.

## Lähteet
Pavel Brutt

**Pavel Aleksandrovitš Brutt** (, s. 29. tammikuuta 1982 Uustia) on venäläinen maantiepyöräilijä, joka kilpaili ammattilaisena 2001–2017. Hän on kilpaillut myös ratapyöräilyssä. 

Brutt voitti vuoden 2008 Italian ympäriajon viidennen etapin karattuaan viiden miehen kärkiryhmästä etapin päättäneessä kolmen kilometrin nousussa. Hän voitti maantiejon Venäjän-mestaruuden 2011. 

## Saavutuksia

;2000
:Ratapyöräilyn junioreiden MM-kilpailut, joukkuetakaa-ajossa pronssia
;2001
:GP Ciudad de Vigo, voitto
:Venezuelan ympäriajo, nuorten kilpailun ja 11. etapin voitto
:Circuito Montañés, 2. etapin voitto
;2004
:Circuito Montañés, pistekilpailun ja 2. etapin voitto
;2005
:Vuelta Ciclista a Navarra, kokonais- ja pistekilpailun sekä 5 b (aika-ajo) -etapin voitto
:Vuelta Ciclista Internacional a Extremadura, 3 b (aika-ajo) -etapin voitto
;2006
:Cinturón Ciclista Internacional a Mallorca, kokonaiskilpailun ja 5. etapin voitto
:Kreikan ympäriajo, kokonaiskilpailun ja 2. etapin voitto
:Volta Ciclista Internacional a Lleida, 3. etapin voitto
:Circuito Montañés, mäkikilpailun ja 5. etapin voitto
;2007
:GP Chiasso, voitto 
:Tour de Langkawi, 9. etapin voitto
;2008
:Italian ympäriajo, 5. etapin voitto
;2009
:Italian ympäriajo, 7. etapilla kolmas
:Tour de Wallonie, kokonaiskilpailussa toinen
:Tour de Vendée, voitto
;2011
:Classica Sarda, voitto
:Tour de Romandie, 1. etapin voitto
:Maantieajon Venäjän-mestaruus
;2012
:Volta Limburg Classic, voitto

## Lähteet
*Pavel Brutt Trap-Friis -tietokannassa 
*Pavel Brutt Cycling Archives -tietokannassa
Joachim Meisner

**Joachim Meisner** (25. joulukuuta 1933 Breslau – 5. heinäkuuta 2017 Bad Füssing) oli saksalainen kirkonmies. Hän sai pappisvihkimyksensä 22. joulukuuta 1962 ja pääsi yhdeksi katolisen kirkon kardinaaleista 2. helmikuuta 1983.

Berliinin piispana vuodesta 1980 toiminut Meisner sai sittemmin (1988) nimityksen Kölnin arkkipiispaksi. Hän osallistui uuden paavin valintaan vuoden 2005 konklaavissa.

## Lähteet
Auge

**Auge** () oli kreikkalaisessa mytologiassa Tegean kuninkaan Aleoksen tytär ja Athenen papitar. Herakles vietteli hänet temppelin pohjoispuolella sijainneen lähteen luona. Tästä suhteesta syntyi Telefos.

## Ero
Lapsen ja äidin kohtalosta syntymän jälkeen on olemassa useita eri versioita. Yhden mukaan oraakkeli oli kertonut Aleokselle, että hänen tyttären poikansa tappaisi hänen omat poikansa. Tämän vuoksi Aleos oli määrännyt Augen antamaan siveyslupauksen ja ryhtymään Athenen papittareksi. Lapsen synnyttyä Auge yritti peitellä tapahtunutta piilottamalla lapsen temppeliin, mutta kun maahan iski kato ja Aleos kysyi neuvoa oraakkelilta, tämä kertoi Athenen temppelissä olevan jotakin epäpyhää. Aleos tutkitutti temppelin, josta Telefos sitten löytyi. Aleos määräsi lapsen hylättäväksi Parthenion-vuorelle, ja Auge puolestaan annettiin Naupliokselle hukutettavaksi, mutta tämä antoi hänet Myysian kuningas Teuthraalle.

Pausanias kertoo, kuinka Aleos antoi panna tyttärensä ja tämän vastasyntyneen lapsen arkkuun ja jättää heidät meren kuljetettaviksi. Arkku ajelehti Myysiaan, jossa kuningas Teuthras rakastui Augeen ja meni tämän kanssa naimisiin.

Hyginuksen versiossa Auge synnytti Telefoksen salaa Parthenion-vuorella ja pakeni itse isäänsä peläten kuningas Teuthraan luo, joka otti hänet tyttärekseen.

Diodoros Sisilialaisen versiossa Aleos huomasi vielä Augen odottaessa lastaan tämän olevan raskaana ja kysyi lapsen isää. Kun hän ei uskonut tyttärensä vastausta, hän antoi tyttärensä Nauplioksen käsiin käskien tämän hukuttaa tyttärensä mereen. Matkalla Naupliaan Auge synnytti Telefoksen Parthenion-vuorella, jonne hän kätki tämän. Naupliassa Nauplios ei kuitenkaan hukuttanut Augea, vaan antoi tämän lahjaksi kaarialaisille, jotka puolestaan luovuttivat tämän Myysian kuninkaalle Teuthraalle.

## Jälleennäkeminen
Augen ja Telefoksen kohtaamisesta uudelleen on kaksi erilaista versiota. Ensimmäisessä Telefos kysyi oraakkelilta neuvoa löytääkseen vanhempansa, ja tämä kehotti häntä menemään Myysiaan. Täällä Telefos kohtasi äitinsä, ja kun hänen isänsä selvisi kaikille, hänet otettiin hyvin vastaan. Kuningas Teuthras adoptoi Telefoksen omaksi pojakseen, antoi tyttärensä Agriopen hänelle puolisoksi ja nimesi hänet seuraajakseen. Toisessa versiossa Telefos saapui Myysiaan Parthenopaioksen kanssa, ja Teuthras lupasi hänelle valtaistuimen ja Augen puolisoksi, jos hän suojelisi häntä valtaa tavoittelevalta Idaalta. Näin tapahtuikin Telefoksen voitettua Idaan taistelussa, mutta heidän tietämättä olevansa äiti ja poika, Auge valmistautui murhaamaan Telefoksen hääyönä uskollisuudesta Heraklesta kohtaan. Valmistautuessaan surmaamaan poikansa miekalla, jumalat lähettivät heidän väliinsä valtavan käärmeen, jolloin Auge pudotti kauhusta miekkansa. Tällöin Telefos puolestaan valmistautui surmaamaan äitinsä, mutta tämä huusi Heraklesta apuun, jolloin Telefos tunnisti äitinsä ja vei hänet takaisin kotimaahansa.

Pausanias kertoi nähneensä Augen haudan Pergamonissa.

## Lähteet
Tsalendžikhan katedraali

**Tsalendžikhan pelastajan katedraalikirkko** () on keskiaikainen katedraali Tsalendžikhan kaupungissa Samegrelo ja Zemo Svanetin alueella Georgiassa. 

Katedraalia hallinnoi Georgian ortodoksisen kirkon Zugdidin ja Tsaišin eparkia. Se tunnetaan parhaiten ainutlaatuisista seinämaalauksistaan, jotka ovat esimerkki Bysantin palaiologisen tyylin suorasta omaksumisesta ja jopa taiteilijoiden tuomisesta Georgiaan.

## Historia ja arkkitehtuuri
 
1100–1300-luvuilla rakennettu katedraali on ristikirkko, jossa on kupoli, eteinen (narthex) ja kolme kaarikäytävää, joista eteläinen ja pohjoinen on muunnettu Dadiani-suvun perhekappeliksi. Kirkkoa ympäröi muuri, jossa on kaksikerroksinen kellotorni sen luoteiskulmassa. Muurin ulkopuolella on raunioitunut Dadianien palatsi. Mielenkiintoinen rakennelma on 40–45 metriä pitkä ja 3–4 metriä korkea tunneli, joka johtaa kirkosta länteen. 1800-luvulla kirkkoon tehtiin uusi lattia. 1960–1980-luvuilla kirkkoa korjattiin osittain ja freskoille tehtiin puutteellisia hätäkonservaatiotoimia.
 

Kaksikielinen kreikkalais–georgialainen kirjoitus kirkon luoteispilarissa paljastaa, että kirkon sisäosan freskot maalasi Kyr Manuel Eugenikos, bysanttilainen taiteilija Konstantinopolista, jonka Vameq Dadiani (hallitsi 1384–1396), Georgian hovin korkea-arvoinen virkamies, oli värvännyt. Georgiankielinen kirjoitus luoteispilarissa mainitsee kaksi muuta henkilöä, Makharobeli Kvabalian ja Andronike Gabisulavan, jotka Vameq lähetti tuomaan kreikkalaisen mestarin Georgiaan. 1600-luvulla vanhoja freskoja korjattiin piispa Eudemon Džaianin käskystä, ja Levan II Dadiani, Mingrelian prinssi (hallitsi 1611–1657), määräsi rakennettavaksi kirkkoon kappelin ja peitätti sen sisätilat seinämaalauksilla. Näistä lisäyksistä on säilynyt vain fragmentteja, joihin kuuluu Levanin perheen muotokuva kappelin eteläseinällä.

Eugenikoksen muraaleja pidetään yhtenä parhaista myöhäisen palaiologisen taiteen esimerkeistä. Ikonografinen kertomus on monimutkainen, ja siihen sisältyy useita yksityiskohtia, jotka ovat keskiaikaisille georgialaisille seinämaalauksille epätavallisia. Seinämaalaukset ovat nykyisin vaarantuneet ja ne tarvitsevat välitöntä konservointia.

## Lähteet

## Aiheesta muualla
Cyberman

**Cyberman** () on *[[Doctor Who]]* -televisiosarjan kyborgilaji, jonka loivat Kit Pedler ja Gerry Davis vuonna 1966.

Kyberihmiset olivat Maan kaksoisplaneetta Mondasin humanoidiasukkaita, jotka alkoivat lisätä itseensä mekaanisia osia siihen asti, kunnes he olivat muuttuneet kylmiksi, loogisesti laskelmoiviksi kyborgeiksi. Sen jälkeen nämä alkoivat levitä galaksin halki muuttaen muut humanoidilajit kaltaisekseen.

Uudessa sarjassa ilmestyneet Kyberihmiset ovat tullet Maan rinnakkaisulottuvuudesta eikä Mondasista.
Suomukorppikotka

**Suomukorppikotka** (*Gyps rueppelli*) on suuri korppikotkiin kuuluva päiväpetolintu. Suomukorppikotkalla on lintumaailman korkeusennätys: 29. marraskuuta 1973 Abidjanin yllä Norsunluurannikolla lentokoneeseen 11 300 metrin korkeudessa törmännyt lintu määritettiin jäännösten perusteella suomukorppikotkaksi.

## Koko ja ulkonäkö

Suomukorppikotkan pituus on 85–97&nbsp;cm, paino 6,4–9,0&nbsp;kg ja siipiväli 226–255&nbsp;cm. Molemmat sukupuolet ovat saman näköisiä ruskean tai mustan kirjavia, vatsa on paljon vaaleampi ja päätä ja kaulaa peittää harmaa nukka.

## Levinneisyys
Suomukorppikotkia esiintyy koko Sahelin alueella: lännestä Senegalin, Gambian ja Malin alueilta itään Sudaniin ja Etiopiaan, kuten myös eteläisemmillä savannialueilla Itä-Afrikassa: Keniassa, Pohjois-Tansaniassa ja Mosambikissa. Aiemmin runsaslukuinen laji on harvinaistunut varsinkin levinneisyysalueen länsiosissa ja useimmat yksilöt elävät nykyisin suojelualueilla.

Lajia ei ole tavattu Suomessa, mutta joitain yksilöitä eksyy vuosittain Etelä-Eurooppaan, muun muassa Espanjaan ja Etelä-Ranskaan.

## Lisääntyminen

Suomukorppikotkat pesivät yhdyskuntina kalliojyrkänteillä. Pesä on kuitenkin yleensä puussa, toisinaan kallion ulkonemalla.

## Ravinto
Suomukorppikotkat ovat raadonsyöjiä ja kaartelevat nousevien ilmavirtausten avulla ravintoa etsiessään.

## Lähteet
Credit Suisse

**Credit Suisse** on vuonna 1856 perustettu sveitsiläinen pankkialan yhtiö. Yhtiön kotipaikka on Sveitsin Zürichissa. Alfred Escher perusti 5. heinäkuuta 1856 Schweizerische Kreditanstaltin, Credit Suissen edeltäjän, rahoittamaan Sveitsin rautatiehankkeita.

Credit Suisse avasi ensimmäisen Sveitsin ulkopuolisen konttorinsa New Yorkissa vuonna 1942.

Taseella mitaten (819,74 mrd. USD) Credit Suisse Group AG luokiteltiin vuonna 2016 maailman 34. suurimmaksi julkisesti noteeratuksi pankiksi (edellisvuonna sijalla 28). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki lueteltiin yhä yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).

1940-luvulta 2010-luvulle Credit Suisse ylläpiti tilejä ihmisille, joiden ilmeinen rikollinen tausta olisi normaalisti muodostanut esteen palvelujen tarjoamiselle. Credit Suisse jatkoi rikollisten palvelemista vielä kauan sen jälkeen, kun näiden asiakkaiden tausta paljastui pankin työntekijöille. 

Credit Suisse mm. auttoi Ferdinand ja Imelda Marcosia maansa varojen ryöstössä. Vuonna 1995 zürichilainen oikeusistuin määräsi Credit Suissen yhdessä toisen pankin kanssa palauttamaan 500 miljoonaa dollarin edestä varastettuja rahoja Filippiineille. Credit Suisse säilytti Nigerian diktaattorin Sani Abachan varastamia varoja hänen lastensa tileillä. Credit Suisse toimitti palveluitaan Ukrainan pääministerille Pavlo Lazarenkolle, jonka arvioitiin varastaneen maastaan 200 miljoonaa dollaria. Egyptin diktaattori Hosni Mubarakin pojat Alaa ja Gamal säilyttivät tileillään satojen miljoonien omaisuutta.

1990-luvulta lähtien Credit Suisselle on määrätty yhteensä 4,2 miljardin dollarin edestä sakkoja. Esimerkiksi joulukuussa 2009 Credit Suisse tuomittiin Yhdysvalloissa maksamaan 536 miljoonaa dollaria sakkoa, koska se oli rikkonut Yhdysvaltain määräämiä Iranin pakotteita. Vuonna 2014 Credit Suisse tunnusti piilotelleensa 22 000:n amerikkalaisen asiakkaansa varoja Yhdysvaltain viranomaisilta, mistä hyvästä pankki joutui maksamaan 2,6 miljardin sakot. Vuonna 2017 Yhdysvaltain oikeusministeriö määräsi Credit Suissen maksamaan 2,48 miljardia dollaria sakkoina ja toimittamaan 2,8 miljardia dollaria avustuksina rangaistukseksi vuosina 2005–2007 väärillä tiedoilla myymistään arvopapereista, jotka johtivat talousromahdukseen 2008. Vuonna 2021 Credit Suisselle määrättiin suurudeltaan 350 miljoonan punnan sakot ja lisääntynyttä valvontaa rangaistukseksi lainaskandaalissa, joka syöksi Mosambikin talouskriisiin. 

Maaliskuussa 2023 kerrottiin, että UBS ostaa vaikeuksiin joutuneen Credit Suissen noin kolmen miljardin euron hinnalla. Pankit sulautuvat ja Sveitsin keskuspankki myönsi hätärahoitusta tätä varten.

## Lähteet
Melbournen museo

**Melbournen museo** on Australiassa Melbournen Carlton Gardensissa sijaitseva museo. Sillä on kahdeksan pysyvää näyttelytilaa, joiden lisäksi museossa on esillä vaihtuvia näyttelyitä. Yksi näyttelytiloista on Australian alkuperäiskansojen kulttuurikeskus *Bunjilaka*. Museossa on myös Imax-teatteri, jossa esitetään 2D- ja 3D-dokumentteja.

Melbournen museon pysyvät näyttelyt käsittelevät muun muassa Melbournen historiaa, dinosauruksia ja evoluutiota. Museosta löytyy myös muun muassa maailman vanhin edelleen koossa oleva tietokone CSIRAC, kuuluisan laukkahevosen Phar Lapin, hevosen muotoiseen jalustaan pingotettu talja sekä kokonainen sinivalaan luuranko.

## Lähteet

## Aiheesta muualla

* Melbournen museo
Uschi Digard

**Uschi Digard** (s. 15. elokuuta 1948 Saltsjö-Duvnäs Ruotsi) on ruotsalaissyntyinen pornonäyttelijä. Parhaiten hänet tunnetaan rooleistaan Russ Meyerin elokuvissa. Hän esiintyi 1960-luvulla Ruotsissa erilaisissa eroottisissa elokuvissa. Myöhemmin Yhdysvalloissa hänellä oli rooleja lukuisissa seksploitaatio-elokuvissa. Myöhemmällä urallaan hän siirtyi pornoelokuvien pariin esiintyen muun muassa yhdessä John Holmesin, Candy Samplesin ja Kitten Natividadin kanssa vuosina 1975–1983. 

Digardin poika Didier Digard pelaa nykyään jalkapalloa Lorca FC-joukkueessa.

## Filmografia
*Valikoitu listaus*
:**Rooleja aikuisviihteen ulkopuolella**
* The Kentucky Fried Movie (1977) *nainen suihkussa*

## Lähteet

## Aiheesta muualla
*
Prototyyppi (kielitiede)

**Prototyypillä** tarkoitetaan kielitieteessä ihmisen tyypillisintä mielikuvaa tietyn sanan merkityksestä. Termi on keskeinen **[[semantiikka|semantiikassa]]** eli merkitysopissa tutkittaessa, miten ihmiset liittävät sanat todellisuuteen ja mikä sanan merkitys lopulta on.

Prototyyppiajattelun keskeinen teema on, että merkitykset ovat subjektiivisia, toisin kuin esimerkiksi Platonin ideoiden maailma -opissa. Sanojen merkitykset ovat puhtaasti opittuja. Yksilö luo siis mielikuvan tietystä sanasta henkilökohtaisten kokemustensa perusteella. Kun häneltä tämän jälkeen kysytään *"Millainen on tyypillinen lintu?"*, hän vastaa ensisijaisen mielikuvansa, prototyypin pohjalta. Prototyyppi voidaan ajatella luokkansa edusyksilöksi. Näin esimerkiksi lintujen luokkaa edustaa huomattavasti onnistuneemmin esimerkiksi pääsky kuin strutsi. Prototyypin ympärille kerääntyy ihmismielessä reunatapauksia, jotka yhdessä muodostavat ihmisten yleismielikuvan tietyn olioryhmän kirjosta. Psykolingvistiikka on hyödyntänyt ansiokkaasti prototyyppien varaan rakentuvaa virittämistä tutkimuksissaan.

Kyseisen ajattelun mukaan subjektiivisuus ei näytä tuovan ongelmaa, koska huolimatta ihmisten mieleensä luomien prototyyppien lievistä eroista, ihmisten mielikuvat koskien tiettyä sanaa ovat yleensä lähes yhtenevät.
APECED

**APECED**-oireyhtymä eli *autoimmuunipolyendokrinopatia-kandidiaasi-ektodermidystrofia* on harvinainen perinnöllinen sairaus, joka kuuluu autoimmuunipolyendokrinopatiaoireyhtymien ryhmään (APS, ). APECED tunnetaan myös nimellä tyypin I autoimmuunipolyendokrinopatia. Tauti periytyy autosomissa peittyvästi. APECED kuuluu suomalaiseen tautiperintöön.

APECED-taudin oireina esiintyy jo lapsuudessa alkavia, useita elinspesifisiä autoimmuunitauteja. Yleisiä oireita ovat suun krooninen *[[Candida]]*-infektio, hypoparatyreoidismi, lisämunuaisen kuorikerroksen vajaatoiminta eli Addisonin tauti, hypogonadismi, krooninen atrofinen gastriitti, diabetes ja kilpirauhasen sairaudet.

Taudin aiheuttaa mutaatio *autoimmune regulator* (AIRE) -nimistä transkriptiotekijää koodavassa geenissä. Geeni sijaitsee kromosomin 21 pitkässä haarassa (21q22.3) välillä 44,53–44,54 megaemästä. Suomessa yleisessä mutaatiossa (R257X-mutaatio, rs121434254 C->T) geenin kodoni numero 257 (CGA), joka toimivassa geenissä koodaa arginiiniä, on vaihtunut loppukodoniksi TGA.

## AIRE-geenin löytyminen
AIRE-geenin löytäminen on merkittävimpiä saavutuksia suomalaisessa lääketieteellisessä tutkimuksessa. Sen mahdollisti 1990-luvulla tapahtunut edistys ihmisen geeniperimän selvittämisessä. Alkuvaiheessa erityinen kiinnostus kohdistui lyhyimpään ihmiskromosomiin eli kromosomiin 21, joka ensimmäisenä sekvensoitiin kokonaisuudessaan vuoteen 2000 mennessä. Kiinnostusta kromosomi 21:tä kohtaan kasvatti myös sen rooli Downin syndroomassa. APECED-tautia aiheuttavan geenin löytämisestä kilpaili 1990-luvun lopussa kaksi kansainvälistä, suomalaisvetoista tutkijaryhmää. Kilpailevien tutkijaryhmien julkaisut päätyivät lopulta *[[Nature Genetics]]* -lehden samaan numeroon.

Suomalaistutkija Leena Peltonen-Palotien johtama tutkimusryhmä käytti hyväksi Jaakko Perheentuvan keräämää laajaa suomalaista APECED-aineistoa ja paikansi vuonna 1994 tautia aiheuttavan geenin kromosomin 21 pitkään haaraan. Vuonna 1997 ryhmä oli paikallistanut geenin 800 000 emäsparin ja myöhemmin 350 000 emäsparin laajuiselle alueelle.

Tampereen yliopiston professori Kai Krohnin kokoama suomalais-japanilais-sveitsiläinen tutkijaryhmä identifioi APECED-geenin ja antoi sille nimen AIRE (*autoimmune regulator*). Ryhmä tunnisti myös kaksi Suomessa ja Sveitsissä yleistä geenimutaatiota. Krohnin ryhmän tulokset julkaistiin *[[Nature Genetics]]* -lehden vuoden 1997 numerossa 17. Samassa numerossa julkaistiin myös Palotien johtaman suomalais-saksalaisen ryhmän tulokset, joissa tunnistettiin yhteensä viisi AIRE-geenin mutaatiota. Molemmat ryhmät tunnistivat proteiinissa sinkkisormirakenteet sekä runsasproliinisen alueen ja päättelivät, että proteiini voisi toimia transkriptiotekijänä. Ilmeni, ettei mikään AIRE-geenin eksoneista löytynyt Stanfordin yliopiston julkaisemista EST-tietokannoista, eli kyseessä oli aiemmin täysin tuntematon geeni.

Nobel-komitea mainitsee tämän uraauurtavan työn myöntäessään vuoden 2025 Nobelin fysiologian tai lääketieteen palkinnon.

## Lähteet

## Aiheesta muualla
* 
* Apeced Ry
Heidi Hammel

**Heidi B. Hammel** (s. 14. maaliskuuta 1960) on yhdysvaltalainen tähtitieteilijä. Hän valmistui Massachusetts Institute of Technologystä (MIT) ja Havaijin yliopistosta.

Hammel vietti vuosia työskennellen Massachusetts Institute of Technologyssä ennen päätymistään Space Science Instituteen.

Hammelille on myönnetty Klumpke-Robertsin palkinto (1995), Harold C. Ureyn palkinto (1996) sekä Carl Sagan -mitali (2002). Hänen mukaansa nimettiin asteroidi 3530 Hammel.

## Lähteet

## Aiheesta muualla
* 
*
Ozren Bonačić

**Ozren Bonačić** (s. 5. tammikuuta 1942 Zagreb) on kroatialainen entinen vesipalloilija, joka edusti urallaan Jugoslaviaa. Hän oli maajoukkueessa voittamassa olympiakultaa Mexico Citystä 1968 ja hopeaa 1964 Tokiosta.

Hän pelasi urallaan HAVK Mladostin joukkueessa.

## Lähteet
Pig Killer

**Pig Killer** oli suomalainen, 1990-luvun alun Turussa perustettu White Power -rockia soittava kokoonpano. Yhtyeen ainoa albumi, *[[The Spirit of 1939...]]* ilmestyi Ainaskin-levymerkillä vuonna 1996. Ainaskin-levymerkin alla julkaisi myös toinen suomalainen RAC-yhtye Mistreat.

Myöhemmin Pig Killeristä sukeutui rock-metal-kokoonpano Endupdead, joka julkaisi omakustannealbumin *...and the Hell Followed Them* vuonna 1999.

Vuonna 2009 Pig Killerin nimissä julkaistiin blogikirjoitus, jossa tiedotettiin ettei yhtyettä ole enää olemassa, vaikka White Power -yhtiöt yhä levittävät sen musiikkia. Kirjoituksessa korostettiin, että kukaan entisen Pig Killerin jäsenistä ei ole enää tekemisissä rasistisen liikkeen kanssa. 

## Diskografia
* 
* 
* 

## Lähteet

## Aiheesta muualla
* 
* 
*
José Gabriel Funes

**José Gabriel Funes** (s. 31. tammikuuta 1963) on argentiinalainen pappi ja tähtitieteilijä. Hän kuuluu katolisiin jesuiittoihin.

Funes nimitettiin vuonna 2006 Vatikaanin observatorion johtoon. Hän toimi tehtävässä vuoteen 2015 asti. Hän myönsi toukokuussa 2008 mahdolliseksi Maan ulkopuolisen elämän olemassaolon ulkoavaruudessa.

## Lähteet
Peter Reith

**Peter Keaston Reith** (15. heinäkuuta 1950 Melbourne, Victoria, Australia – 8. marraskuuta 2022) oli australialainen liberaalipuolueen poliitikko. Hän syntyi Melbournessa ja valmistui Monash-yliopistosta. 

Reith istui Australian parlamentin jäsenenä vuosina 1982–1983 ja 1984–2001. Hän toimi muun muassa maansa työministerinä vuosina 1997–2001 ja puolustusministerinä vuonna 2001.

## Lähteet

## Aiheesta muualla
*
Kylmä tähti

**Kylmä tähti** on Anthony Horowitzin kirjoittaman Viisi vartijaa -fantasia kirjasarjan toinen osa, ensimmäinen osa on Korpinportti. Kylmä tähti perustuu Anthony Horowitzin omaan aiempaan teokseen The Night of the Scorpion.

## Juoni

Mattille selviää ensimmäisen kirjan loppupuolella, että hän on yksi viidestä vartijasta, joiden on määrä suojella maailmaa *vanhoilta*, jotka ovat ikiaikaisia pahoja olentoja, niiden tarkoitus on valloittaa maailmamme.
Ensimmäisen osan lopussa Matt onnistuu estämään vanhojen saapumisen ja luulee, että hänen työnsä on tehty ja voisi palata normaalin elämän pariin.

Näin ei kuitenkaan näy, toinen portti on avautumassa Perussa, lisäksi joku mies näyttää saaneen käsiin kirjan, jonka avulla voisi selvittää missä tuo portti on. Mies kuitenkin murhataan ennen kuin Matt ja häntä auttava (ja määräilevä) Nexus-järjestö saavat kirjan käsiinsä. Miehen murhaaja varastaa kirjan.

Matt lähtee Peruun ystävänsä Richardin kanssa, mutta he joutuvat heti väijytykseen, joku tietää kuka ja miksi hän on siellä. Matt kuitenkin onnistuu pakenemaan kadottaen samalla Richardin ja tapaa samalla toisen viidestä vartijasta, Pedron. Yhdessä he ryhtyvät etsimään Richardia mutta ovat jälleen lähellä jäädä kiinni, sillä poliisi on lahjottu vihollisen puolelta. He saavat odottamatonta apua pakenemiseen: viimeiset inkat, kansa joka tietää vanhoista ja haluaa auttaa niiden pysäyttämisessä. Inkojen luolta Matt vihdoin löytää Richardin.

Saadaan selville, että portti avautuu kun tähdet ovat oikeassa asemassa taivaalla, jotain kuitenkin tuntuu puuttuvan, yksi tähti ei ole paikoillaan. Sen on laukaissut Salamanda, sama mies joka oli kirjan varastamisen takana ja väijytyksen heti Mattin saapuessa maahan, myös poliisien lahjomisen. Päädytään siihen, että satelliitin on määrä olla puuttuva tähti, portti on sittenkin avautumassa. Satelliitti on pakko pysäyttää ennen kuin se on oikeassa paikassa, aikaa ei vain enää ole paljoa. Inkojen muinainen armeija tukenaan Matt tunkeutuu Salamandan avaruuskeskukseen määränä estää satelliitin ohjaaminen. Taistelun aikana Matt löytää eräästä rakennuksesta Herra Fabian, joka on yksi Nexuksen jäsen. Hän tunnustaa olevansa petturi ja sanoo, että hän haluaa olla voittajien puolella, vanhoja ei voi pysäyttää. Hän kertoo myös, että he ovat aivan väärässä paikassa: Salamanda ohjaa satelliittia autiomaasta (joka on portti). Matt ja Pedro lähtevät autiomaahan mukanaan inka Atoc, joka osaa lentää helikopterilla. Kopteri kuitenkin putoaa maahan ennen kuin he pääsevät perille, Atoc kuolee pakkolaskussa ja Pedro murtaa nilkkansa. Matt joutuu jatkamaan matkaa yksin, inkojen ennustus näyttää toteutuvan: yksi poika seisoo vanhojen edessä kun ne nousevat poika kaatuu.

## Lähteet
Geoff Willis

**Geoffrey "Geoff" Willis** (s. 23. joulukuuta 1959 Southampton, Englanti, Iso-Britannia) on Formula 1 -talli Mercedeksen tekninen johtaja.

Willis työskenteli Leyton Housella 1990-luvun alussa, jolloin hän tapasi Adrian Neweyn. He siirtyivät yhdessä Williamsille. 1996 Newey siirtyi McLarenille ja Willis jatkoi Williamsilla. Willis siirtyi BARin riveihin 2001 ja jatkoi BARilla/Hondalla kauden 2006 loppuun, minkä jälkeen hän siirtyi Red Bull Racingille tekniseksi johtajaksi vuonna 2007. Willis lopetti työnsä Red Bullilla kesällä 2009. 2010 Willis siirtyi Hispanian tekniseksi johtajaksi, kunnes lopetti ja liittyi Mercedeksen tekniseen osastoon kauden 2011 lopussa.

## Lähteet
Hubert Coppenrath

**Hubert Coppenrath** (18. lokakuuta 1930 – 31. heinäkuuta 2022) oli katolinen kirkonmies, joka toimi Papeeten arkkipiispana vuosina 1999–2011. Häntä edelsi hänen veljensä Michel-Gaspard Coppenrath. Hänet vihittiin papiksi 27. kesäkuuta 1957.

Coppenrath syntyi Papeetessa, Ranskan Polynesiaan kuuluvalla Tahitin saarella. Hän opiskeli Ranskassa ja sai vuonna 2003 Kunnialegioonan ritarin arvon.

## Lähteet
Michel-Gaspard Coppenrath

**Michel-Gaspard Coppenrath** (4. kesäkuuta 1924 &ndash; 16. elokuuta 2008) oli katolinen kirkonmies. Hän toimi Papeeten hiippakunnan arkkipiispana Ranskan Polynesiassa vuodesta 1973 kesäkuuhun 1999, jolloin häntä seurasi hänen nuorempi veljensä Hubert Coppenrath. 

Papeetessa, Tahitilla syntynyt sai Coppenrath pappisvihkimyksensä 29. kesäkuuta 1954.

## Lähteet
Super Aguri SA06

**Super Aguri SA06** oli australialaisen Mark Prestonin suunnittelema Formula 1 -auto, jolla Super Aguri -talli kilpaili kaudella 2006. Auto oli ensimmäinen Super Agurin itse valmistama. Autoa ajoivat japanilaiset Takuma Satō ja Sakon Yamamoto. Autossa oli Hondan V8-moottori, Carbonen jarrut, Bridgestonen renkaat ja se käytti Elfin poltto- ja voiteluöljyjä.

Autolla ei ylletty kertaakaan pisteille, ja sillä päästiin maaliin seitsemän kertaa neljästätoista.


## Formula 1 -tulokset

## Lähteet